เรื่องร้องเรียน (ความปลอดภัย,แสงสว่าง,ถนน,สายไฟ) วันที่ 2023-10-23 16:16:14 — แขวงทุ่งพญาไท เขตราชเทวี กรุงเทพมหานคร
ขอเสนอให้มีการติดตั้งโคมไฟส่องสว่างเพิ่มเติม ถนนเพชรบุรี (พื้นที่เขตราชเทวี) ทดแทนโคมไฟเดิมที่ติดตั้งกับเสาไฟฟ้า และถูกรื้อถอนไปพร้อมเสาไฟฟ้า ในโครงการนำสายไฟลงใต้ดิน ตั้งแต่ปี พ.ศ. 2561 ส่งผลให้ถนนเพชรบุรี ฝั่งขาออก ระหว่างซอยเพชรบุรี 7 – แยกราชเทวี ไม่มีไฟส่องสว่างเวลากลางคืน ทำให้ถนน และบาทวิถี มืด สลัว แสงสว่างไม่เพียงพอ อาจก่อให้เกิดอุบัติเหตุ และปัญหาอาชญากรรมตามมา
.
ที่ผ่านมา ทางศูนย์ MEA Call Center หมายเลข CASE02564544 (8 ก.ย. 2563) ได้ชี้แจงกลับมาว่า “การติดตั้งไฟฟ้าส่องสว่างสาธารณะเพิ่มเติม สำนักงานเขต  (กทม. ) เป็นผู้ออกแบบ และกำหนดจุดติดตั้ง”  แต่ หนังสือชี้แจง เลขที่ กท 1904/อ.1923  เมื่อวันที่ 4 มิ.ย. 2562 จาก สำนักการโยธา กทม. ได้ชี้แจงกลับมาว่า "อยู่ระหว่างที่ การไฟฟ้านครหลวง นำสายไฟฟ้าลงใต้ดิน เพื่อปรับปรุงภูมิทัศน์"
สรุปว่า ไม่มีเจ้าภาพ โยนเรื่องกันไปมา ระหว่าง กทม. และ การไฟฟ้านครหลวง (กฟน.) 
.
ทั้งนี้ ได้แจ้งผ่าน Traffy Fondue ครั้งที่ 1 วันที่ 30 พ.ค. 65 ครั้งที่ 2 เลขที่ 2022-E89B94 วันที่ 14 ก.ย. 65 ครั้งที่ 3 เลขที่ 2022-7YA6AT วันที่ 10 ธ.ค. 65 ผ่านมานานกว่า 18 เดือนแล้ว แต่ข้อเสนอให้แก้ไขปัญหาไฟส่องสว่างไม่เพียงพอยังไม่ได้รับการแก้ไขแต่อย่างใด